Diari Oficial de la Generalitat Valenciana


Sumari del DOGV 3610, del 22-10-1999 (1999/8994)

DECRET 198/1999, de 19 d'octubre, del Govern Valencià, pel qual es modifica el Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/10/19/198/dof/vci/html**

### Dades del document

Número de DOGV
:   3610

Data del DOGV
:   22-10-1999

Secció del DOGV
:   I. DISPOSICIONS GENERALS

Número del document
:   1999/8994


Data del document
:   19-10-1999

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria Sanitat
    * reglament intern
    * administració regional
    * legislació

DECRET 198/1999, de 19 d'octubre, del Govern Valencià, pel qual es modifica el Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat. [1999/M8994]
  
El Decret 87/1999, de 30 de juliol, aprovà el Reglament Orgànic i Funcional de la Conselleria de Sanitat.
  
Diversos ajustaments de competències han induït a la promulgació d'una modificació del reglament, amb l'objecte de fixar l'estructura de la conselleria, tant dels seus òrgans directius com de les seues funcions.
  
En atenció d'aquestes consideracions, d'acord amb el que estableixen els articles 35.f i 70 de la Llei 5/1983, de 30 de desembre, de Govern Valencià, a proposta del conseller de Sanitat, i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
El punt 2 de l'article 7 del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), queda redactat de la manera següent:
  
«Directament del subsecretari per a l'Agència Valenciana de la Salut depenen la Direcció General per a l'Atenció al Pacient, la Direcció General per a la Prestació Assistencial i l'Escola Valenciana d'Estudis per a la Salut».
  
Article 2
  
Es modifica la denominació de l'Institut Valencià d'Estudis en Salut Pública que passa a ser Escola Valenciana d'Estudis per a la Salut.
  
S'afegeix un punt 3 a l'article 7 del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), amb el text següent:
  
«3. Directament dependent del subsecretari per a l'Agència Valenciana de la Salut s'adscriu l'Escola Valenciana d'Estudis per a la Salut, que té l'organització i les funcions previstes en el seu reglament propi.
  
Al capdavant hi ha el director de l'Escola Valenciana d'Estudis per a la Salut, que exercirà les funcions descrites en l'article 3 del Decret 210/1992, de 23 de novembre, del Govern Valencià, pel qual s'aprovà el Reglament d'Organització i Funcionament de l'Institut Valencià d'Estudis de Salut Pública.
  
Sota la dependència del director de l'Escola Valenciana d'Estudis per a la Salut hi haurà la Secretaria de l'Escola Valenciana d'Estudis per a la Salut, que exercirà les funcions previstes en l'article 12 del Decret 210/1992, de 23 de novembre, del Govern Valencià, pel qual s'aprovà el Reglament d'Organització i Funcionament de l'Institut Valencià d'Estudis de Salut Pública».
  
Article 3
  
Se suprimeix la lletra i), de l'article 9, corresponent a la Secretaria General, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), per estar consignada a la funció descrita entre les de la Direcció General per als Recursos Humans i Econòmics.
  
Article 4
  
Les funcions especificades en les lletres i), j), k) i l) de l'article 10, que correspon a la Direcció General per a l'Atenció al Pacient, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), passen a ser funcions de la Direcció General per a la Prestació Farmacèutica, amb la qual cosa s'afegeixen a les funcions descrites en l'article 14 de l'esmentat Decret 87/1999.
  
Article 5
  
S'afegeix una funció més a l'article 10, corresponent a la Direcció General per a l'Atenció al Pacient, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), amb el text següent:
  
«Dissenyar, implantar i desenvolupar la Carta del Pacient de la Comunitat Valenciana.»
  
Article 6
  
L'article 11 del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), queda redactat de la manera següent:
  
«La Direcció General per a la Prestació Assistencial exercirà les funcions següents:
  
a) Gestió dels programes d'atenció primària i especialitzada.
  
b) Gestió del Programa d'Atenció Sanitària Urgent per a les grans ciutats.
  
c) Gestió del Programa d'Emergències Mèdiques.
  
d) Control assistencial dels centres i serveis concertats.
  
e) Coordinació de trasplantaments.
  
f) Implantació, seguiment i avaluació del sistema d'informació econòmica en tots els centres de gestió.
  
g) Impulsar una política sociosanitària en coordinació amb altres unitats del Govern Valencià.
  
h) Proposar els concerts i convenis amb centres i serveis privats o públics aliens a la xarxa de la Conselleria de Sanitat.
  
i) La tecnologia sanitària».
  
Article 7
  
Se suprimeix la lletra i) de l'article 12, que correspon a la Direcció General per a la Salut Pública, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999).
  
Article 8
  
Les funcions especificades en les lletres i) i j) de l'article 13, que correspon a la Direcció General per als Recursos Humans i Econòmics, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), passen a ser funcions de la Secretaria General, és a dir, s'afegeixen a les funcions descrites en l'article 9 del Decret 87/1999 esmentat.
  
Article 9
  
Se suprimeixen les lletres o) i v) de l'article 13, que correspon a la Direcció General per als Recursos Humans i Econòmics, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), ja que passen a ser funcions de la Direcció General per a la Prestació Assistencial.
  
Article 10
  
Es modifica la lletra u) de l'article 13, que correspon a la Direcció General per als Recursos Humans i Econòmics, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), que queda redactada de la manera següent:
  
«Efectuar la tramitació i el seguiment econòmic dels convenis i concerts.»
  
Article 11
  
Es modifica l'article 16 del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (DOGV núm. 3.551, de 2 d'agost de 1999), que queda redactat de la manera següent:
  
«Els serveis territorials de la conselleria són l'expressió orgànica del principi de desconcentració que regeix l'activitat de l'administració de la Generalitat Valenciana i sota la superior autoritat del conseller o la consellera, depenen orgànicament del secretari general, i funcionalment dels subsecretaris, el secretari general i cada direcció general en les matèries de les seues competències».
  
DISPOSICIÓ DEROGATÒRIA
  
Queden derogades totes les normes de rang igual o inferior que s'oposen al que estableix el present decret, i en particular:
  
- El contingut dels articles del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat, solament en la part que els haja suprimit o modificat el present decret.
  
- Els articles 9, 10 i 11 del Decret 210/1992, de 23 de novembre, del Govern Valencià, pel qual aprovà el Reglament d'Organització i Funcionament de l'Institut Valencià d'Estudis de Salut Pública, així com tot allò que establisca el Decret 210/1992 que s'opose al que disposa aquesta norma.
  
DISPOSICIONS FINALS
  
Primera
  
El conseller de Sanitat dictarà les disposicions reglamentàries que calguen per al desplegament i l'aplicació del que disposa el present decret.
  
Segona
  
El present decret vigirà des de l'endemà de la publicació en el Diari Oficial de la Generalitat Valenciana.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,


Còpia Permalink ELI